Pressemeddelelse

Marts 2015

Ny Partner fra Peugeot – det perfekte match

Peugeot Partner er den trofaste livsledsager, der uden indvendinger tager imod et halvt fodboldhold, rummer mountainbikes, surfbræt, ski og hvad der ellers skal til for at tilfredsstille den moderne aktive familie, og når det yngste medlem af familien skal med på tur, køres barnevognen direkte ind - uden bøvl med hjul og andet. Peugeot Partner er med andre ord det perfekte match.

Nu præsenterer Peugeot en opdateret udgave af både Peugeot Partner Tepee og Partner Van. Begge modeller har bevaret de værdsatte dyder som fleksibilitet, pålidelighed og imponerende rummelighed – men nu er der tilsat et nyt design, endnu højere sikkerhed, moderne telematik og ny motorteknologi, hvilket giver helt nye muligheder.

Et mere robust og udtryksfuldt design

Både Partner Tepee og Partner Van er blevet udstyret med en ny front, der udstråler styrke og robusthed. Løve-logoet er rykket fra sin vante plads på motorhjelmen og er nu integreret i den nye kølergrill, som dominerer den re-designede kofanger, der er indrammet af de karakteristiske Peugeot-forlygter. Kofangeren er udstyret med plastbeskyttelse, som både gør den mere holdbar, men som også er let at udskifte i tilfælde af ridser og mindre buler. Tågeforlygterne og kørelyset med LED (Outdoor-niveau) giver Partner en ny signatur, og deres placering nederest i hvert hjørne forstærker indtrykket af robusthed.

Gennemtestet robusthed

Peugeot Partners holdbarhed er blevet grundigt testet under udviklingen af bilen. Dette indbefattede mere end 6 mio. kilometers test, der var repræsentativ for kundernes intense hverdagsbrug:

* Kørsel med fuld last ved høj hastighed
* Brug af testbænk, der simulerede kørsel over brosten, huller i vejen etc.
* Test i solskin med varme op til 85 grader og varmeskift mellem minus 18 grader til plus 45 grader
* Test af bilens modstandsdygtighed over for korrosion ved kørsel gennem vandhuller og saltvand

Disse tests kombineret med erfaringer fra mere end 18 års tro tjeneste hos både private og erhvervskunder sikrer et højt kvalitetsniveau, både når det gælder Partner Tepee og Partner Van.

Et nyt og endnu mere effektivt motorprogram

Partner Tepee tilbyder et helt nyt og bredt motorprogram bestående af VTi benzinmotorer og BlueHDi-dieselmotorer, der lever op til Euro 6 standarden. Ved introduktionen fås syv forskellige motorer, der spænder fra 75 til 120 hk og har en CO2-udledning, der er 15 % lavere end forgængerne:

* 1.6 liter VTi 98 hk, 5-trins manuel gearkasse, CO2-udledning fra 147 g/km – minus 17 g
* 1.6 liter VTi 120 hk, 5-trins manuel gearkasse, CO2-udledning fra 148 g/km – minus 16 g
* 1.6 liter BlueHDi 75 hk, 5-trins manuel gearkasse, CO2-udledning fra 110 g/km – minus 21 g
* 1.6 liter BlueHDi 100 hk, 5-trins manuel gearkasse, CO2-udledning fra 110 g/km – minus 22 g
* 1.6 liter BlueHDi 100 hk, S&S 5-trins manuel gearkasse, CO2-udledning fra 106 g/km – minus 14 g
* 1.6 liter BlueHDi 100 hk, S&S ESG 6-trins elektronisk, CO2-udledning fra 106 g/km – minus 12 g
* 1.6 BlueHDi 120 hk, S&S 6-trins manuel gearkasse, CO2-udledning fra 112 g/km

BlueHDi-motorerne tilbyder en optimal kombination af forbedret moment og ydeevne, hvilket giver endnu mere dynamik og samtidig rekordlav CO2-udledning på ned til 106 g/km.

I løbet af første halvår af 2016 vil Partner desuden kunne tilbydes med en ny 3-cylindret 1.2 PureTech motor med 110 hk og 5-trins gearkasse, der ligeledes vil have en rekordlav CO2-udledning.

Partner Van vil også kunne fås med elmotor. Den har en ydelse på 67 hk og har en rækkevidde på cirka 170 km afhængigt af vejr og kørestil.

Ny teknologi til sikker kørsel

Som en ny option fås Peugeot Partner med Active City Break, som er et nødbremsesystem, der griber ind ved risiko for kollision ved hastigheder under 30 km/t. En sensor (LIDAR), som er monteret i

forruden registrerer forankørende eller parkerede biler, og systemet griber således ind og bremser – i visse tilfælde vil det få bilen til at stoppe helt for at undgå sammenstød.

Partner kan desuden udstyres med et bakkamera, der viser udsynet bagtil på en stor farveskærm og bidrager til at gøre parkeringen nemmere, og som noget nyt er det muligt at få p-sensor foran.

En anden nyhed er, at fartpilot med fartbegrænser, som har fire forudindstillede farthastigheder, nu standard fra niveau 2. Netop denne feature er meget værdsat af både private og erhvervskunder.

Et mobilt kontor med fokus på funktionalitet

Den komfortable og ergonomiske kabine er udstyret med nyeste generation af telematik. En 7” farve touch skærm er integreret i midterkonsollen og er standard eller option afhængigt af niveau. Den giver nem adgang til bilens forskellige systemer som trip computer, radio, digital DAB radio, jukebox musik (integreret harddisk) eller bærbare enheder, håndfri telefoni og navigation.

Peugeot Partner er et produkt af sin tid og har således mulighed for både Bluetooth, USB-port, Aux-indgang og MirrorScreen, der fungerer som et spejl af førerens smartphone, hvilket giver adgang til telefonens funktioner som navigation, musik og andre downloadede applikationer.

Den nye Peugeot Partner lanceres i Danmark i juni 2015.